Babadogtertjie verlate in die bosse gevindArgieffoto Foto: HeikeIr, Pixabay ŉ Pasgebore babadogtertjie is Vrydagmiddag verlate gevind in die bosse in Fairland, Gauteng. Ineke van Huyssteen, woordvoerder van ER24, het gesê paramedici is omstreeks 16:00 na die plaaslike polisiestasie ontbied. “Sy was in ŉ handdoek toegedraa. Sy het geen sigbare beserings opgedoen nie,” het Van Huyssteen gesê. “Die babadogtertjie is na ŉ hospitaal geneem vir mediese behandeling.” ŉ Lid van die publiek het glo in ŉ bos op die babatjie afgekom en haar na die polisiestasie geneem. Verdere besonderhede oor die voorval is nie bekend nie.